**ZIMSKA OUTDOOR REKREACIJA ŠD SOCKA – GAMS SAFARI 2018/2019**

Bistvo zimske outdoor rekreacije je, da člani ostanemo aktivni tudi v zimskih mesecih (za boljši rezultat se bo potrebno aktivirati tudi med tednom) in pa seveda druženje ter medsebojno rivalstvo!

Nedeljska druženja (tek, pohod) so odprtega tipa, brez štartnine. Točke se podeljujejo članom ŠD Socka (tekače), ki se tako potegujejo za nagrade ob zaključku Gams safarija 2018/2019. Kakšno nagrado si lahko obetajo tudi redni obiskovalci pohodov.

Točkovanje za mesta od 1. naprej: 20, 17, 15, 13, 11, 10, 9, 8, 7, 6, 5, 4, 3, 2, 1, finalni tek pa se točkuje po sistemu: 25, 20, 17,... Za točkovanje bo organiziranih 7 tekov, pri točkovanju za skupni seštevek pa se najslabša dva rezultata pri vsakem tekmovalcu izbrišeta (upošteva se samo najboljših 5 rezultatov).

Na tekih ni uradnega merjenja časa (vsak si meri sam), pomembna je samo uvrstitev na cilju, saj gre samo za točkovanje.

Koledar tekov za sezono 2018/2019:

|  |  |  |
| --- | --- | --- |
| ZŠT. | DATUM PRIREDITVE | TRASA |
| 1 | 02.12.18 | Tek do koče na Strnadovem travniku (po markirani poti) |
| 2 | 23.12.18 | Tek na Lindek (Socka- Strnadov travnik – Lindek) |
| 3 | 01.01.19 | Tek do koče na Strnadovem travniku (po poti kolesarskega vzpona) |
| 4 | 13.01.19 | Tek na Kislico (trasa gorskega teka na Kislico) |
| 5 | 27.01.19 | Tek na Kislico (trasa gorskega teka na Kislico) |
| 6 | 10.02.19 | Tek na Kislico (trasa gorskega teka na Kislico) |
| 7 | 24.02.19 | Tek do koče na Strnadovem travniku (po poti kolesarskega vzpona) – Zaključna prireditev Z OBČNIM ZBOROM DRUŠTVA |

Štart teka je vedno ob 9.00 uri pri gasilskem domu v Socki. Zaključek vsakega nedeljskega druženja je na koči na Strnadovem travniku, kjer se bomo pogreli in okrepčali s čajem.

**Tek na Strnadov travnik (trasa gorskega teka)**

(trasa gorskega teka, vendar le do koče na Strnadovem travniku, kjer je cilj)

**Tek na Strnadov travnik (trasa kolesarskega vzpona)**

(trasa kolesarskega vzpona, s štartom pri Gasilskem domu, mimo trgovine, proti Selcam, do koče na Strnadovem travniku, kjer je cilj)

**Tek na Lindek**

(trasa gorskega teka, vendar ne gremo na vrh Kislice, ampak okrog po gozdni cesti, cilj na križišču – začetek asfalta)

**Tek na Kislico**

(trasa gorskega teka na Kislico - cilj vrh Kislice)

Vabljeni na prijetna nedeljska športna druženja!

Športno društvo Socka